Coba ceritain soal Jamal Muhamad dalam bahasa melayu

Jamal Mohammed yang juga dikenali dengan gelaran 'Pak Cik Jamal' atau 'Jamal Kerdil' merupakan lagenda dalam dunia penyiaran Malaysia kerana rancangan 'Mini Parlimen' begitu mempengaruhi pemikiran kanak-kanak pada ketika itu 1980-an. Idea Mini Parlimen itu di ilhamkan oleh isteri mantan Perdana Menteri, Tun Dr. Siti Hasmah Mohd. Ali.

Jamal yang mula bertugas di RTM pada 1960 dan bersara pada 1995 amat popular melalui rancangan 'Mini Parlimen' dengan memegang watak sebagai 'Speaker' yang bersiaran pada 1983 hingga 1995. Beliau merancang dan mengatur strategi selama tiga bulan dan mengambil masa hanya 14 hari untuk melatih kanak-kanak dengan bilangannya mesti sama banyak dengan Ahli Dewan Rakyat dan Ahli Dewan Undangan Negeri iaitu 180 orang.

Satu lagi program yang menjadikan Jamal sebagai ikon kepada kanak-kanak ialah 'Taman Kanak-kanak' yang bermula siaran pada 1961 dan beliau turut menerbitkan rancangan 'Pesta Pop' dan 'Pentas Aneka'. Rancangan Taman Kanak-Kanak yang dikendalikan Pak Jamal cukup popular sejak tahun 1961 hingga 1995. Setelah bersiaran selama 44 tahun, rancangan itu terus dihentikan khususnya selepas Pak Jamal bersara dari RTM pada tahun 1995.

Jamal Mohammed telah mendirikan rumah tangga bersama Sallamiah Serat atau dikenali dengan nama timangan Zainab, dan memiliki dua orang anak, dan tinggal di Kampung Selangor Dredging. Beliau mengalami penyakit ankylosing spondylitis selama 14 tahun sebelum meninggal.

Beliau menghembuskan nafas terakhirnya kira-kira jam 11 pagi di Unit Rawatan Rapi (ICU), Hospital Putrajaya pada usia 75 tahun.